ՏԵՂԵԿԱՆՔ – ՀԻՄՆԱՎՈՐՈՒՄ

/Համայնքային շահերի պաշտպանության նպատակով իրավասու դատարան հայց ներկայացնելու վերաբերյալ հարցը քննարկելու մասին/

2025 թվականի մայիսի 19-ին Հայաստանի Հանրապետության գլխավոր դատախազության պետական շահերի պաշտպանության վարչության կողմից Աբովյան համայնքի ավագանուն է հասցեագրվել թիվ N 05.2/05.2/10737-2025 հայց ներկայացնելու վերաբերյալ առաջարկությունը (այսուհետ՝ Առաջարկություն)։ Առաջարկությամբ ներկայացնելով համապատասխան հիմնավորումները գլխավոր դատախազությունը եկել է հետևության, որ Հայաստանի Հանրապետության Կոտայքի մարզի Մայակովսկու գյուղապետի 10.09.2001 թվականի թիվ 23 որոշումը և ՀՀ ԿԱ անշարժ գույքի կադաստրի պետական կոմիտեի «Աբովյանի գարեջրի գործարան» ԲԲ ընկերության անվամբ 10.09.2001 թվականին հողամասի վերաբերյալ իրավունքի գրանցումները ոչ իրավաչափ են և **առաջարկել է առաջարկությունը ստանալու պահից հնգօրյա ժամկետում** հայց հարուցել իրավասու դատարան և հարուցված հայցի մասին նույն օրը հայտնել Հայաստանի Հանրապետության գլխավոր դատախազություն, իսկ հայց չհարուցելու պարագայում նույն ժամկետում այդ մասին տեղեկացնել ՀՀ գլխավոր դատախազությանը:

Սույն պարագայում հաշվի առնելով այն փաստը, որ չնայած Աբովյան խոշորացված համայնքի կազմում ընդգրկված է Մայակովսկի բնակավայրը, սակայն Առաջարկության մեջ մատնանշված գործարքին վերաբերելի տեղեկատվությունը դեռևս ավելի վաղ հանձվել է «Հայաստանի ազգային արխիվ» պետական ոչ առևտրային կազմակերպությանը, ինչով պայմանավորված հայց ներկայացնելու պարագայում անհրաժեշտ կլինի հավելյալ հարցումներ իրականացնել։

Համայնքային շահերի պաշտպանության նպատակով իրավասու դատարան հայց ներկայացնելու համար անհրաժեշտ է համապատասխան հարցումների միջոցով ապահովել բավարար տեղեկատվության առկայությունը, որը Առաջարկության մեջ նշված հնգօրյա ժամկետի պահպանմամբ հնարավոր չէ ապահովել, հետևաբար ՀՀ գլխավոր դատախազության կողմից հայց ներկայացնելը տվյալ դեպքում առավել նպատակահարմար է և ողջամիտ ժամկետները պահպանված լինելու, և ապացուցողական նշանակություն ունեցող տեղեկատվությունը վերջինիս մոտ առկա լինելու տեսանկյունից։

**ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**

Հաշվի առնելով, որ առաջարկությամբ հայց ներկայացնելու հնգօրյա ժամկետ է սահմանվել, սակայն համայնքային շահերի պաշտպանության հայց հարուցելու համար համապատասխան տեղեկատվությունը բացակայում է, իսկ դրանց ձեռքբերումը տևական գործընթաց է, հետևաբար գտնում ենք, որ հանգամանքների դասավորվածության նման պայմաններում ելնելով համայնքային շահերի պաշտպանությունը առավել արդյունավետ և ողջամիտ ժամկետում իրականացնելու անհրաժեշտությամբ նպատակահարմար է գլխավոր դատախազության կողմից հայցի հարուցումը։

Ենելով վերոգրյալից, խնդրում ենք դիտարկել իրավասու դատարան համայնքային շահերի պաշտպանության հայց հարուցելու ՀՀ գլխավոր դատախազության բացառիկ լիազորության իրացման հարցը։